Läpinäkyvää diplomatiaa | Latinalaisen Amerikan solidaarisuusverkosto
Transparency International (Transparencia International) on järjestö, joka aika ajoin antaa arvionsa eri maissa esiintyvästä korruption määrästä. Näissä raporteissa Venezuela listataan joka kerta Latinalaisen Amerikan korruptoituneimpien maiden joukkoon.
Vaikka ei voida kieltää korruption olemassaoloa Venezuelassa, se ei nykyään ole enää niin laajaa kuin väitetään. Mikä näissä raporteissa on siis vialla? Se, että ne eivät ole puolueettomia. Esimerkiksi järjestön johtokuntaan Venezuelassa kuuluvat mm. Robert Botome, Aurelio Concheso ja Mercedes de Freitas, jotka kaikki kuuluvat oppositioon ja ovat osallistuneet toimintaan, jolla pyritään horjuttamaan maan vakautta.
Venezuelan aluejärjestö saa rahoituksensa Suomen, Saksan, Sveitsin ja Hollannin diplomaattiedustustoilta. Nämä suurlähetystöt siis rahoittavat vastuutonta toimintaa, jota tehdään Venezuelassa korruption vastaisen taistelun nimissä, mutta ilman minkäänlaista valvontaa ja selvästi poliittisesti tarkoitushakuisesti.
(Gustavo Garcia – lähde: aporrea.org, José Vicente Rangel, entinen Venezuelan varapresidentti)
Evo Morales pyytää Kolumbian FARC-sissejä riisumaan aseensa